ΚΑΝΟΝΙΣΜΟΣ ( ΕΟΚ ) αριθ . 1578/91 ΤΗΣ ΕΠΙΤΡΟΠΗΣ της 11ης Ιουνίου 1991 για τροποποίηση του κανονισμού ( ΕΟΚ ) αριθ . 4061/88 περί συμπληρωματικών λεπτομερειών εφαρμογής όσον αφορά τα πιστοποιητικά εισαγωγής για ορισμένα προϊόντα με βάση τα βύσσινα καταγωγής Γιουγκοσλαβίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 για την κοινή οργάνωση της αγοράς στον τομέα των μεταποιημένων οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2201/90 ( 2 ), και ιδίως το άρθρο 14 παράγραφος 3 και το άρθρο 15 παράγραφος 4,

τον κανονισμό ( ΕΟΚ ) αριθ . 1201/88 του Συμβουλίου της 28ης Απριλίου 1988 για την καθιέρωση μηχανισμών εισαγωγής για ορισμένα μεταποιημένα προϊόντα με βάση τα βύσσινα, καταγωγής Γιουγκοσλαβίας ( 3 ), όπως τροποποιήθηκε από τον κανονισμό ( ΕΟΚ ) αριθ . 2781/90 ( 4 ), και ιδίως το άρθρο 5,

Εκτιμώντας :

ότι το άρθρο 3 του κανονισμού ( ΕΟΚ ) αριθ . 4061/88 της Επιτροπής ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3717/90 ( 6 ), περιορίζει τη διάρκεια ισχύος των πιστοποιητικών εισαγωγής για τα προϊόντα που απαριθμούνται στο παράρτημα ΙΙ του κανονισμού ( ΕΟΚ ) αριθ . 1201/88 σε περίοδο δύο μηνών, προκειμένου να διασφαλίζεται η καλύτερη διαχείριση του εν λόγω καθεστώτος εισαγωγής -

ότι για να αποφευχθούν αιτήσεις πιστοποιητικών που αφορούν ποσότητες κατά πολύ μεγαλύτερες από τις πραγματικές ανάγκες των εισαγωγέων, έχουν θεσπιστεί, από την 1η Ιανουαρίου 1991, με τον κανονισμό ( ΕΟΚ ) αριθ . 3717/90, συμπληρωματικές διατάξεις όσον αφορά την έκδοση των πιστοποιητικών εισαγωγής - ότι, συνεπώς, οι διατάξεις που περιορίζουν τη διάρκεια ισχύος των πιστοποιητικών εισαγωγής δεν είναι πλέον αναγκαίες και πρέπει να καταργηθούν -

ότι το εν λόγω καθεστώς εφαρμόζεται για ετήσιο όγκο εισαγωγών 19 900 τόνων μεταποιημένων βυσσίνων καταγωγής Γιουγκοσλαβίας - ότι ο όγκος αυτός αφορά προϊόντα που υπάγονται σε δασμολογικές κλάσεις των κεφαλαίων 8 και 20 της συνδυασμένης ονοματολογίας - ότι είναι δυνατόν να εξασφαλιστεί, χωρίς να εμποδίζεται η υλοποίηση του στόχου του μέτρου και εφόσον είναι αναγκαίο, η τροποποίηση του κωδικού ΣΟ για τα πιστοποιητικά εισαγωγής που εκδίδονται στα πλαίσια του κανονισμού ( ΕΟΚ ) αριθ . 1201/88, με την επιφύλαξη ορισμένων διοικητικών εγγυήσεων -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Το άρθρο 3 του κανονισμού ( ΕΟΚ ) αριθ . 4061/88 αντικαθίσταται από το ακόλουθο κείμενο :

"Άρθρο 3

1 . Ο κάτοχος πιστοποιητικού εισαγωγής μπορεί να ζητήσει μία μόνο φορά την τροποποίηση του κωδικού ΣΟ για τον οποίον εκδόθηκε το εν λόγω πιστοποιητικό, με την επιφύλαξη της τηρήσεως των ακόλουθων διατάξεων :

α ) η αίτηση τροποποιήσεως του κωδικού ΣΟ αφορά αναγκαστικά έναν από τους άλλους κωδικούς ΣΟ που απαριθμούνται στο παράρτημα ΙΙ του κανονισμού (ΕΟΚ ) αριθ . 1201/88 -

β ) η αίτηση υποβάλλεται στην αρχή που εξέδωσε το πρωτότυπο πιστοποιητικό και κάθε εκδοθέν απόσπασμα .

2. Ο οργανισμός που εξέδωσε το πρωτότυπο πιστοποιητικό διατηρεί το τελευταίο καθώς και κάθε απόσπασμα, και εκδίδει πιστοποιητικό αντικατάστασης και, ενδεχομένως, ένα ή περισσότερα αποσπάσματα αυτού του πιστοποιητικού αντικατάστασης .

3 . Το πιστοποιητικό αντικατάστασης και, ενδεχομένως, το απόσπασμα ή τα αποσπάσματα :

- εκδίδονται για ποσότητα προϊόντων που αντιστοιχεί στη μέγιστη διαθέσιμη ποσότητα εμφανιζόμενη στο αντικατασταθέν έγγραφο,

- περιλαμβάνουν, στο τετραγωνίδιο 20, τον αριθμό και, ενδεχομένως, την ημερομηνία του αντικατασταθέντος εγγράφου,

- περιλαμβάνουν, στα άλλα τετραγωνίδια13, 14, και 15, τα στοιχεία του εν λόγω νέου προϊόντος,

- περιλαμβάνουν, στο τετραγωνίδιο 16, τον νέο κωδικό ΣΟ,

- περιλαμβάνουν, στα άλλα τετραγωνίδια, τα ίδια στοιχεία που αναγράφονται στο αντικατασταθέν έγγραφο, και ιδίως την ίδια ημερομηνία λήξης της προθεσμίας .

4 . Τα κράτη μέλη ανακοινώνουν αμέσως στην Επιτροπή τα στοιχεία όσον αφορά την τροποποίηση του κωδικού ΣΟ για τα εκδοθέντα πιστοποιητικά εισαγωγής .

5 . Η διάρκεια ισχύος των πιστοποιητικών εισαγωγής για τα προϊόντα που απαριθμούνται στο παράρτημα ΙΙ του κανονισμού ( ΕΟΚ ) αριθ . 1201/88 δεν μπορεί να υπερβεί τις 31 Δεκεμβρίου του εν λόγω έτους ." Άρθρο 2 Ο παρών κανονισμός αρχίζει να ισχύει την τρίτη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Ιουνίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 49 της 27 . 2 . 1986, σ . 1 . ( 2 ) ΕΕ αριθ . L 201 της 31 . 7 . 1990, σ . 1 . ( 3 ) ΕΕ αριθ . L 115 της 3 . 5 . 1988, σ . 9 . ( 4 ) ΕΕ αριθ . L 265 της 28 . 9 . 1990, σ . 3 . ( 5 ) ΕΕ αριθ . L 356 της 24 . 12 . 1988, σ . 45 . ( 6 ) ΕΕ αριθ . L 358 της 21 . 12 . 1990, σ . 49 .